AJD ปิดเช้าพุ่ง 6% แรงในรอบเกือบ 17 เดือน คาดเก็งหุ้นSmall Cap มีกำไรโตสูง
AJD ปิดเช้าพุ่ง 6% แรงในรอบเกือบ 17 เดือน คาดเก็งหุ้นSmall Cap มีกำไรโตสูง
11 ส.ค. 2559

ผู้สื่อข่าวรายงานว่า บริษัท คราวน์ เทค แอดวานซ์ จำกัด (มหาชน) หรือ AJD ปิดตลาดภาคเช้าอยู่ที่ระดับ 1.89 บาท บวก 0.11 บาท หรือ 6.18% ด้วยมูลค่าซื้อขาย 244.65 ล้านบาท โดยราคาหุ้นปรับตัวแรงในรอบเกือบ 17 เดือน โดยนับตั้งแต่หุ้นเคยขึ้นไปทดสอบระดับ 1.85 บาท เมื่อวันที่ 16 มี.ค.58
บล.บัวหลวงระบุในบทวิเคราะห์วันนี้ว่า หุ้น Small Cap ที่คาดกำไรจะพุ่งขึ้นแรงหรือพลิกจากขาดทุนเป็นกำไร ได้แก่ SUPER IFEC AJD SMT MILL MONO TWZ 
นายอมร มีมะโน ประธานเจ้าหน้าที่บริหารและกรรมการผู้จัดการใหญ่ คาดแนวโน้มผลประกอบการในไตรมาส 2/59 คาดว่ารายได้จะสูงกว่าไตรมาส 1/59 ที่มีรายได้ 596 ล้านบาท เนื่องจากยอดขายเครื่องใช้ไฟฟ้า
โดยเฉพาะเครื่องปรับอากาศยอดขายดีมาก รวมทั้งตู้เติมเงิน และมีสมาชิกเพิ่มขึ้น โดยปัจจุบัน”ตู้เอเจเติมสบาย”ให้บริการทั่วประเทศมียอดขายแล้ว 15,000 เครื่อง และยังคงตั้งเป้ายอดขายตู้เติมเงิน 50,000 เครื่องภายในสิ้นปีนี้ ช่วงเวลาที่เหลือมั่นใจว่าจะได้ตามเป้าเพราะบริษัทเพิ่มทีมขาย และเมื่อระบบทุกอย่างนิ่ง ก็เชื่อว่ายอดขายจะดีขึ้นเรื่อยๆ
ขณะที่บริษัทเตรียมปรับเป้ารายได้รวมปีนี้โตมากกว่า 15% จากเดิมตั้งเป้ารายได้เติบโต 10-15% จากปีก่อนที่ 1,768 ล้านบาท เนื่องจากบริษัทในฐานะตัวแทนผู้ให้บริการ Alibaba ในประเทศไทย มีธุรกิจใหม่ที่ร่วมมือกับธนาคารกรุงไทย จำกัด (มหาชน)หรือ KTB สนับสนุนผู้ประกอบการเอสเอ็มอีไทยขยายช่องทางธุรกิจอีคอมเมิร์ซ
อย่างไรก็ตาม AJD, AJD-W1, AJD-W2 ขยายเวลาติด Cash Balance ถึง 26 ส.ค. 